આ મંદિરે ધાર્મિક કાર્યક્રમો ની સાથે સાથે સામાજિક અને સેવાકીય કાર્યો કરવામાં આવે છે અહી દરરોજ ૧૫૦ લોકો ને બારેમાસ મિષ્ટાન સહીત નું ભોજન કરાવવા માં આવે છે તો દર માસ ની પહેલી તારીખે જ્ઞાતિ ના ૫૦૦ ગરીબ કુટુંબો ને અનાજ નું વિતરણ પણ કરવામાં આવે છે તો દરરોજ સવારે ૨૫૦ લોકો ને વિનામૂલ્યે છાસ નું વિતરણ પણ કરવામાં આવે છે એ સિવાય મહિના માં એક વખત આંખ ના દર્દીઓ માટે મેડીકલ કેમ્પ નું પણ આયોજન કરવામાં આવે છે જેમાં વીરનગર આંખ ની હોસ્પિટલ ના ડોકટરો સેવા આપે છે ધાર્મિક કાર્યક્રમો ની વાત કરીએ તો અહી જલારામ જયંતિ ની ભવ્ય ઉજવણી તો કરવામાં આવે જ છે સાથે સાથે સત્સંગ,અન્નકોટ અને આંબા ઉત્સવ વગેરે નું પણ આયોજન કરવામાં આવે છે શહેર ના હજારો ભક્તો ની આસ્થા ના કેન્દ્ર સમાં આ મંદિરે અનેક લોકો સવારે નિયમિત દર્શનાર્થે જાય છે અને પુ બાપા ના દર્શન કર્યા બાદ જ પોતાના ધંધા રોજગાર નો પ્રારંભ કરે છે તો દર ગુરુવારે શહેર ના અલગ અલગ વિસ્તાર માં રહેતા અનેક ભક્તો પગપાળા મંદિરે દર્શન કરવા માટે પણ આવે છે અહી દરરોજ સવારે ૮ વાગ્યે અને સાંજે ૭-૩૦ વાગ્યે આરતી કરવામાં આવે છે.